Yahya Sinwar

An Yahya Ibrahim Hassan Sinwar (; 29 Oktobre 1962 – 16 Oktobre 2024) sarong Palestinong militante asin politiko na nagsirbe bilang lider kan Gobyernong Hamas sa Gaza Strip poon Pebrero 2017 asin bilang man ider sa kagabsan kan Hamas poon Agosto 2024 hanggan saiyang pagkagadan, nagsalida ki Ismail Haniyeh sa duwang kargo.

Si Sinwar namundag sa Khan Yunis refugee camp sa Ehiptong-administradong Gaza kan 1962 sa sarong pamilya pinahale sa Majdal 'Asqalan (modernong Ashkelon) durante kan 1948 Gerang Palestino. Saiyang tinapos an saiyang pag'adal sa Islamic University of Gaza, kun saen nakamit niya an bachelor's degree sa Arabic studies. Sa pagplano sa pagdukot asin paggadan kan apat na Palestino saka duwang soldados na Israeli na saiyang tinutubod na kolaborador kan taon 1989, siya nasentensyahan nin 22 na taon na kulong kan Israel, alagad siya nakaluwas komo nakaiba sa pagribayan preso kun saen 1,026 pinalungkas kan Israeli kan 2011 Gilad Shalit prisoner exchange karibay an sarong soldados na Israeling Gilad Shalit. Durante kan saiyang panahon sa preso, padagos an pagkoordinar niya sa sa pagpagadan kan mga Palestinong pigsasahotan na nakikiapil sa Israeli. Kan 2004 si Sinwar nagkahelang nin malaen mala ta siya pig'operaran sa payo huli sa 'brain tumor', kan mga siruhano mansanang mga Israeli sa ospital nin Soroka Medical Center. Si Sinwar saro sa nagtugdas kam aparato nin seguridad kan Hamas.

Kan 2017, si Sinwar naelehir na lider kan Hamas sa Gaza asin nangako na matolod kan kampanya para sa matoninong asin popular na resistensya', paagi nin pagsuporta sa 2018–2019 Gaza border protests, alagad midbid man ngani siya sa pagtolod sa ideya nin pagwasak totalmente kan Israel, asin an ruta nin pakikipagtusay militar iyo sana an dalan na 'malungkas an Palestine', na dagdag pang sinabi ini mauutob paagi sana nin "pwersa, bakong paagi nin negosasyon". Siya man pighigowa magkaigwang makusog na pakirelasyon sa Iran.Naelehir liwat kan 2021 bilang lider kan Hamas, si Sinwar nakaligtas sa sarong pagngatang asasinasyon kinondukta kan Israel. Siya an tinutubod na nagboot kan 7 Oktobreng pag'atake sa Israel kan Hamaskain 2023. Sa pagbungsod kan pinakamakuring atake sa agi-agi kan Israel, si Sinwar nagpagobtik nin nangirhat na pakigera sa Israel na an ipinagbunga lakopan na destruksyon, kagadanan, asin kan pagigin na malibway an kamugtakan sa Tangan Subangan.

Kan Septyembre 2015, an Hamas asin an Izz ad-Din al-Qassam Brigades pigdesignar na mga teroristang organisasyon kan Estados Unidos, kan Europeong Kaburonyogan (EU), asin iba pang mga nasyon, asin si Sinwar inapod na designadong gayong sarong terorista kan Estados Unidos. Kan Mayo 2024, si Karim Khan, an prosecutor kan International Criminal Court, nag'anunsyo kan saiyang intensyon na mag-apply nin mandamiento de aresto para ki Sinwar huli sa mga krimen sa gera asin krimen sa humanidad, bilang parte kan ICC investigation in Palestine.

Kagadanan
Si Sinwar nagadan kan 16 Oktobre 2024, durante kan ribayan-putok kan Hamas asin Israeli militar. An saiyang pagkagadan nag'utob kan saro sa mayor na katuyohan kan Israel sa gera. Kan 18 Oktobre, an Hamas nagpatunay man kan pagkagadan niya.

Toltolan

[[Kategorya: